শেয়ারবাজার বিশেষজ্ঞ ও ঢাকা বিশ্ববিদ্যালয়ের অধ্যাপক আবু আহমেদ এ প্রসঙ্গে গতকাল বলেন চীনের কনসোর্টিয়ামের চেয়ে আর কোনো ভালো প্রস্তাব ছিল না। বিএসইসি প্রস্তাবটি গ্রহণ করেও সংশোধন করা যেত। ফলে পুরো প্রক্রিয়াটি ঝুলে গেল। তিনি বলেন শেয়ারবাজারে বিনিয়োগের ক্ষেত্রে বাংলাদেশ স্বার্থরক্ষা করতে পারছে কি না সে প্রশ্ন উঠেছে। এসব সিদ্ধান্তের পেছনে ভূরাজনৈতিক প্রভাব বিস্তারের চেষ্টা থাকতে পারে বলে মনে করেন তিনি। তিনি বলেন কৌশলগত বিনিয়োগ নেয়ার ক্ষেত্রে এ ধরনের অবস্থান শেয়ারবাজারের ওপর বিরূপ প্রভাব ফেলছে।